|  |
| --- |
| **TO 1.1.2. – Potpora mladim poljoprivrednicima (TO 6.1.1. PRR RH)**  |
| **Kriterij** | **Bodovi** |
| **Ekonomska veličina poljoprivrednog gospodarstva** | **Max. 10** |
| 8.000 € – 24.999 € | 10 |
| 24.999 € – 49.999 €  | 5 |
| **Stručna sprema i radno iskustvo korisnika** | **Max 15** |
| Korisnik ima završen diplomski ili preddiplomski studij agronomskog ili veterinarskog smjera | 15 |
| Korisnik ima završenu srednju školu iz područja poljoprivrede ili veterine | 10 |
| Korisnik ima 2 godine radnog iskustva na poljoprivrednom gospodarstvu ili potvrdu o stručnom obrazovanju i osposobljavanju iz područja poljoprivrede ili veterine koji je priznat od strane nadležnog tijela | 7 |
| **Status zaposlenja korisnika** | **Max 10** |
| Korisnik je prije podnošenja Zahtjeva za potporu bio neprekidno nezaposlen 3 godine i više | 10 |
| Korisnik je prije podnošenja Zahtjeva za potporu bio neprekidno nezaposlen manje od 3 godine | 5 |
| **Aktivnosti iz poslovnog plana imaju pozitivan utjecaj na okoliš** | **10** |
| **Aktivnosti iz poslovnog plana se odnose na prioritetne sektore voće(uključujući I maslinarstvo), povrće, stočarstvo** | **15** |
| **Aktivnosti iz poslovnog plana se odnose na ekološku poljoprivredu, sustave kvalitete za poljoprivredne i prehrambene proizvode i agro-okolišne mjere** | **10** |
| **MAKSIMALNI BROJ BODOVA** | **70** |
| **PRAG PROLAZNOSTI** | **25** |

POJAŠNJENJE KRITERIJA ODABIRA PRILOG 7.

**Kriterij odabira 1**

**Kriterij odabira 1.**

Kako bi nositelj projekta ostvario bodove po navedenom kriteriju, mora dostaviti Potvrdu o ekonomskoj veličini poljoprivrednog gospodarstva, izdanu i potpisanu od Uprave za stručnu podršku u poljoprivredi i ribarstvu nakon objave natječaja. Sukladno ekonomskoj veličini nositelj si dodjeljuje bodove kako je navedeno.

**Kriterij odabira 2**

Kako bi nositelj projekta ostvario bodove po navedenom kriteriju, mora dostaviti dokument kojim dokazuje stupanj obrazovanja.

* Za 15 bodova potrebno je dostaviti presliku diplome kojom se dokazuje završeni diplomski ili preddiplomski studij AGRONOMSKOG ILI VETERINARSKOG SMJERA
* Za 10 bodova potrebno je dostaviti svjedodžbu kojom se dokazuje završena srednja škola IZ PODRUČJA POLJOPRIVREDE ILI VETERINE
* Za 7 bodova potrebno je dostaviti potvrdu o završenom tečaju iz područja poljoprivrede ili veterine ili Potvrdu Hrvatskog zavoda za mirovinsko osiguranje (može i e-izvadak) iz koje je vidljivo bavljenje poljoprivrednom djelatnošću u razdoblju od dvije godine ili Ugovor o radu iz kojeg je vidljivo dvogodišnje iskustvo bavljenja poljoprivredom ili potpisana Izjava o radnom iskustvu kao član OPG-a

U slučaju da korisnik dostavi više od jedne zatražene potvrde, dodjeljuju mu se bodovi koji su za njega povoljniji.

**Kriterij odabira 3.**

Kako bi korisnik ostvario bodove po navedenom kriteriju potrebno je dostaviti dokument/potvrdu izdanu od službene institucije iz koje je vidljivo trajanje nezaposlenosti (više ili manje od tri godine)

**Kriterij odabira 4.**

Aktivnosti prikazane u poslovnom planu moraju se odnositi na obnovljive izvore i/ili uštedu energije. Najmanje 10% a najviše 30% vrijednosti aktivnosti prikazanih u poslovnom planu u odnosu na ukupnu visinu odobrene potpore moraju se odnositi na obnovljive izvore i/ili uštedu energije kako bi se mogli dodijeliti bodovi prema navedenom kriteriju. Dokument koje je temelj za dobivanje bodova je Poslovni plan

**Kriterij odabira 5.**

Da bi mladi poljoprivrednik ostvario bodove po navedenom kriteriju, aktivnosti prikazane u poslovnom planu se moraju odnositi najmanje 50% na prioritetne sektore u odnosu na iznos dodijeljene potpore. Kada je u poslovnom planu jedina aktivnost nabava poljoprivredne mehanizacije, strojeva i opreme, da bi mladi poljoprivrednik ostvario bodove po navedenom kriteriju, najmanje 50% poljoprivrednih resursa iz izračuna ekonomske veličine mora se odnositi na prioritetne sektore.

**Kriterij odabira 6.**

Da bi mladi poljoprivrednik ostvario bodove po navedenom kriteriju mora biti evidentiran u nadležnim registrima koji reguliraju navedena područja u trenutku podnošenja Zahtjeva za potporu.